
INTRODUCERE 


Rata morbiditátii prin maladii osteoarticulare în Republica Moldova este 
în creştere în ultimii ani. Din acest motiv, ea prezintă o importanță problemă ac- 
tuală şi multilaterală. Maladiile osteoarticulare sunt favorizate de o serie de fac- 
tori determinanti şi nondeterminanti, fapt ce le cataloghează în compartimentul 
maladiilor nontransmisibile. Ministerul Sănătăţii al RM, prin „Legea privind su- 
pravegherea de stat a sănătății publice” nr.10-XVI din 03.02.2009, prevede pre- 
venirea şi controlul bolilor nontransmisibile prin acțiuni complexe, acestea fiind 
prioritare în ocrotirea sănătății publice. 

Asupra stării sănătății populaţiei, de rând cu poluantii mediului ambiant, 
acționează un şir de factori şi condiții biologice, sociale, climato-geografice. 
Factorii de mediu prezintă, în anumite circumstanţe, riscuri sporite pentru sáná- 
tatea fizică, psihică şi bunăstarea umană. În condițiile influenței crescânde a 
factorului antropogen asupra stării sanitaro-igienice a surselor de apă, devine tot 
mai stringentă problema stabilirii rolului calității apei în formarea şi modifica- 
rea sănătății populaţiei. Apa influențează starea de sănătate a oamenilor în mod 
direct sau indirect, prin calitățile sale fizice, chimice și biologice. Prin urmare, 
apa necalitativă poate fi generatorul mai multor stări patologice, precum: litiaza 
urinară, caria dentară, fluoroza, maladii ale sistemului cardiovascular, tractului 
gastrointestinal şi glandei tiroide. 

Morbiditatea prin osteoartroză este una dintre cele mai frecvente cauze de 
handicap printre persoanele suferinde de această maladie. Deşi osteoartroza nu 
are impact asupra prognosticului vieții, maladia este una dintre cele mai frec- 
vente cauze ale pierderii vitalității, cedând numai in faja cardiopatiei ischemice. 
Osteoartroza afectează mai cu seamă articulațiile genunchiului, șoldului, mâini- 
lor, provocând slăbiciuni, crize dolorice şi alte semne clinice până la invalidita- 
te, ceea ce se răsfrânge asupra productivității muncii şi generează cheltuieli ex- 
cesive socio-economice. Îndeosebi este regretabil şi grav acest fapt dacă persoa- 
na este tânără şi aptă de muncă. 

Instaurarea frecventă a invaliditatii este în corelare cu calitatea vieții per- 
soanei, având impact asupra stării socioeconomice. Persoanele care suferă de 
osteoartroză au un nivel mai jos al calității vieții în raport cu persoanele care su- 
feră de maladii, cum ar fi cele ale tractului gastrointestinal, respirator şi cardio- 
vascular. La fel ca boala ischemică a inimii, diabetul zaharat, alcoolismul, de- 
presia, osteoartroza se înscrie în grupul factorilor care cel mai des influențează 
starea de sănătate. Osteoartroza exercită acțiune negativă psihologică şi econo- 
mică nu numai asupra persoanelor suferinde, dar şi asupra celor apropiați şi 
asupra societății, 


Particularitátile igienico-epidemiologice ale morbiditátii 
populației rurale din Republica Moldova prin osteoartroză 


Osteoartroza este cunoscută sub numele de boală degenerativă. 
Clinic, se manifestă prin dureri, deformări şi limitarea mişcărilor articu- 
latiilor respective. Cauzele specifice ale osteoartrozei sunt neelucidate, 
fiind considerate multifactoriale. Conform unor ipoteze, ele sunt o urma- 
re a unor evenimente mecanice gi moleculare. Debutul bolii este gradual 
şi, de obicei, începe după vârsta de 40 de ani. În ultimii ani, aceste opinii 
au fost revizuite, presupunându-se că la baza dezvoltării osteoartrozei 
stau interacțiuni de mecanisme complexe doar parțial determinate de 
modificări de vârstă ale componentelor articulare, acestea fiind conse- 
cintá interacțiunii proceselor active degenerative, reparative si a factori- 
lor de mediu. 

Sunt evidentiati factorii de risc modificabili şi nonmodificabili. 
Factorii modificabili includ excesul de masă corporală (în special în os- 
teoartroza genunchiului); factorii ocupationali (sportul, locul de muncă, 
traumatismele), factorii mecanici (stresul mecanic excesiv: munca grea, 
ridicări de greutăţi, flexiuni ale genunchiului, mişcarea repetitivă). Fac- 
torii nonmodificabili sunt: diferențele dintre sexe (femeile au risc mai 
mare), vârsta, rasele (unele populații din Asia au un risc mai mic) şi pre- 
dispoziția genetică. Intervin şi alti factori de risc: alimentar (predilectiile 
alimentare, diete neechilibrate, rapoarte echivoce de vitamine C, E şi D), 
hidric (gradul de mineralizare a apei potabile, niveluri înalte ale durității 
totale), de mediu (variații de temperatură, umiditate, frecvența expunerii 
la razele solare) etc. 

În pofida faptului că multiplii factori ce acționează asupra articula- 
tiilor pot cauza osteoartroza, boala este urmarea interacțiunii dintre fac- 
torii sistemici (vârsta, sexul, particularitátile etnice, factorii genetici, fac- 
torii nutritionali, factorii de mediu etc.) şi factorii locali (obezitatea, 
afectarea articulației, deformarea articulației, activitățile sportive etc.). 

Conform datelor Centrului Naţional de Management în Sănătate în 
Republica Moldova, în a. 2008, în baza adresării la serviciile de asistență 
medicală primară, s-au înregistrat 35842 cazuri de osteoartroză, inclusiv 
13154 au fost cazuri noi față de cele 22295 de cazuri atestate în anul 
2002, dintre care 7348 erau cazuri noi. Până la vârsta de 55 de ani (în 
menopauză), boala are o incidenţă egală pe sexe, după această vârstă ea 

este de două ori mai frecventă la femei, cu excepția localizării la şold, 
care este considerată mai frecventă la bărbați. 

În contextul datelor prezentate, analiza indicatorilor morbiditátii 
prin osteoartroză are o importanță majoră. Astfel, prevalența şi incidența 
au fost studiate în trei zone geografice ale Republicii Moldova: Nord, 
Centru şi Sud (tab. 1 şi 2). 

Prevalenta osteoartrozei (tab. 1) are o tendință de creștere în zona 
de Nord — 117,800 în a. 2009 fatá de a.2004, unde rata a fost de 
92,7°/oo, constituind în medie 102,2+4,4%/000 cazuri de boală si formând 
27,4% din morbiditatea clasei bolilor sistemului osteoarticular, muşchi- 
lor şi țesutului conjunctiv. În zona de Centru rata prevalentei prin osteoar- 
troze la fel este în creştere, alcătuind 116,6%000 în a. 2009 fatá de 
a. 2004, cu valoarea de 83,000. 

Prevalenta medie este egală cu 92,5+5,4 la 10 mii de persoane adul- 
te. Rata osteoartrozelor din grupul de bază de asemenea constituie 
22,8%. Ín zona de Sud, rata prevalentei prin osteoartrozá are o valoare 
mai nesemnificativă, însă se păstrează tendința de creştere de la 63,600 
în a. 2004 până la 83,6°/ in a.2009, prevalența medie este egală cu 
71,6+3,3 cazuri la 10 mii de locuitori adulți, rata artrozelor fiind cu 
3,4 puncte procentuale mai mare în comparaţie cu zona de Centru. 

Incidenta medie a osteoartrozei este diversă pe parcursul anilor 
2004-2009 (tab. 2), media cărora reprezintă 30,0+1,1 în zona de Nord şi 
formează 20,1% din incidența medie a grupului de bază. În zona de 
Centru, incidența medie este egală cu 36,8+1,3 cazuri la 10 mii de locui- 
tori, constituind 16,1% din incidența medie a grupului fundamental. În 
zona de Sud, incidența medie este de 29,0+1,0 sau cu 3,0 puncte procen- 
tuale mai mare decât în zona de Centru. 

În confirmarea celor relatate, a fost efectuată o prognosticare a 
fluctuatiilor incidenfei şi prevalentei prin osteoartroză la adulți pe o pe- 
rioadă de cinci ani. Se presupune o reducere neînsemnată a incidentei 
prin osteoartroză în zona de Sud către a. 2015 — 22,6 cazuri la 10 mii de 
locuitori. În regiunile de Nord şi Centru, incidența către a. 2015 va ră- 
mâne practic neschimbată — 29,8, respectiv 37,0 cazuri la 10 mii de lo- 
cuitori. Conform prognosticului, prevalența prin osteoartroză către a, 
2015 în toate regiunile geografice va creşte constituind în: Nord — 149,2, 
Centru — 146,7 şi Sud — 106,7 cazuri la 10 mii de locuitori, 


Tabelul 1 


Rata prevalentei morbiditátii prin boli osteoarticulare, 
ale mușchilor şi țesutului conjunctiv şi rata prevalentei prin artroze la 10 mii de persoane adulte 


Rata prevalentei prin bolile sistemului osteoarticular, y 
йй muschilor si țesutului conjunctiv Rata prevalentei prin osteoartroză 
EEE | 2007 2008 2009 | Mèm- {2004 | 2005 | 2006] 2007 [2008 | 2008 T Mem | 
[Rara [499,8 13769 13487 [3415 |365 | 372,1] 37354143] 92,7 | 908 | 955] 1071] 1094] 11781022 44.574] 
Cental 05970027205 [з |за заз | 06109 CA IE SIR SA эл RIC SEA [л 
[Sud |342 299 79.8 [2848 [25] 2405 [223,5 +16] 66 | 84] 704] 733] 763] 86]11,603 |262] 


Tabelul 2 


Rata incidentei morbiditätii prin boli osteoarticulare, 
ale muschilor şi țesutului conjunctiv şi rata incidentei prin artroze la 10 mii de persoane adulte 


Rata incidentei prin bolile sistemului osteoarticular, = 3 
Zonele mușchilor şi țesutului conjuctiv Rata incidentei prin osteoartroză % 
| 2004] 2005| 2006] 200712008] 2009] Mm | 2004 | 2005) 2006 | 2007 | 2008 [2009] Mim | 
гї | 18901 1615 | 147911307137 [8131504089 | 289 | 280] 337 | 327 | 274 [293] soacra 204] 
Central 2655 | 2442 | 243.8 | TARO NAD | 1026 [2893140 | 90 [339 7a] 382 | 321 [001] 368131161] 
[sua [2148] 1659] aa 872/25 | 83 1527088] 305 | 281] 326 | 294] 261 [971] 90019 


Evaluarea factorilor de risc in morbiditatea populației rurale 
prin osteoartroză 


Aspectul morbiditätii populației prin maladii osteoarticulare poate fi 
studiat prin prisma factorilor etiologici si de risc care, conform datelor 
din literatura de specialitate, sunt intrinseci şi extrinseci. În această arie 
de preocupări sunt plasați şi factorii mediului ambiant care se pozitio- 
neazá pe primele locuri în ierarhia complexului de factori determinanti 
al sănătății. 

Sinteza datelor de literatură a constatat existența anumitor probleme 
importante referitoare la factorii ambientali. În această cheie, au fost evi- 
dentiate anumite reacții individuale ale organismului vizavi de factorii: 
alimentari, hidrici, ai mediului de producere, habituali etc. Pe lângă fac- 
torii de mediu, la instalarea şi dezvoltarea osteoartrozei participă de ase- 
menea factorii genetici, de constituție, metabolici, genderul, vârsta etc. 
Astfel, pentru stoparea acestei tendințe nefavorabile este oportună exa- 
minarea și identificarea cauzelor, precum şi implementarea măsurilor de 
profilaxie. 

Osteoartroza are impact social, deoarece conduce la o scădere a ca- 
litátii vieţii din cauza durerii si limitării mişcărilor. Între maladie şi in- 
dicii calităţii vieții au fost stabilite legături corelative importante. La bol- 
navii de osteoartroză cel mai des este afectată componenta fizică, în 
comparaţie cu cea mintală. Indicii calităţii vietii la persoanele bolnave de 
sex feminin sunt inferiori celor ce denotă calitatea vieții la persoanele de 
sex masculin. În același timp, calitatea vieții este direct proporțională cu 
perioadele de vârstă: odată cu înaintarea în vârstă, indicii calității vieții 
se reduc până la limita medie. 

În Republica Moldova, aprovizionarea cu apă din fântâni, cişmele, 
izvoare etc. predomină fata de alte sisteme de asigurare cu apă potabilă a 
persoanelor rezidente. Rata bolnavilor de osteoartroză care folosesc în 
alimentaţie apă potabilă din surse subterane este net superioară (86,9%) 
celorlalte categorii de persoane. Calitatea apei potabile din sursele des- 
centralizate a fost obiectul numeroaselor studii realizate în republică. 
Astfel, au fost relevate cazuri de necorespundere a calității apei potabile 
conform normativelor igienice în vigoare. Specificăm, în această ordine 
de idei, parametrii mineralizării apei care înregistrează valori majorate! 
reziduul fix, duritatea totală, sulfatii, clorurile, calciul, magneziul, nitra- 
tii, S-a constatat că în diferite regiuni ale Republicii: Moldova calitatea 

apei potabile este diferită, cu predominarea unora din elementele mine- 
rale ale apei. 

În baza celor menționate, se presupune că factorul hidric participă 
la instalarea osteoartrozei. Persoanelor afectate de osteoartroză le sunt 
caracteristice perioade îndelungate de utilizare a apei potabile din surse 
subterane, în limitele 43-51 de ani, O trăsătură predominantă pentru bol- 
navii de osteoartroză este utilizarea apei în scop potabil preponderent în 
cantitate de la 1,5 până la 3 litri. Mai rar întâlnit este consumul apei până 
la 1,5 litri în zi, nu este deloc caracteristic pentru aceștia consumul de 
apă peste 3 litri zilnic. 

Valoarea factorului alimentar este indiscutabilă. Caracteristica se- 
lectivă a produselor alimentare, folosite de populația rurală, a permis de 
a profila anumite particularități in alimentația ei. Populația rurală nu se 
alimentează rațional şi calitativ. Caracterul alimentației este influențat de 
deprinderi, obiceiuri, vârstă etc. O importanță deosebită au predilectiile 
alimentare ale persoanelor afectate de osteoartroză. Din lista preferinte- 
lor fac parte produsele alimentare sărate, pipărate, grase. A fost identifi- 
cat un consum inferior de fructe, legume şi produse lactate de către po- 
pulatia rurală. Este alarmant faptul că se regăsesc persoane care nu con- 
sumă cruditäti. Acest aspect poate servi drept promotor în apariția si 
dezvoltarea diverselor maladii, inclusiv a celor osteoarticulare. În plus, 
se suprapun şi caracteristicile alimentare individuale şi de grup (locale) 
ale populației. 

Persoanele din mediul rural cel mai frecvent sunt expuse variațiilor 
de temperatură, în comparaţie cu suprarăcirile şi variațiile de umiditate, 
Studii recente internaționale lansează ipoteza privind rolul factorului 
solar, în special insuficiența razelor solare în dezvoltarea osteoartrozei. 

Din mulțimea de factori nocivi, pe primele locuri din ierarhia fac- 
torilor de risc se situează durata de utilizare a apei potabile din surse 
descentralizate (>50 de ani), HTA, consumul apei potabile mai puțin de 
1,5 litri pe zi şi nivelul înalt al durității totale a apei potabile 
(>10 mmol/dm?), care sunt factori declansatori în dezvoltarea osteoar- 
trozei. 

Prevenirea osteoartrozei are la bază cunoaşterea factorilor de risc şi 
favorizanti ai constituirii artrozelor. Întrucât cea mai mare parte din ar- 
troze se dezvoltă pe fundalul unor tulburări congenitale sau dobândite, 
aşa-numitele modificări preartrozice, care sunt secundare, în multe cazu- 
ri recunoașterea precoce a acestora oferă posibilitatea de a efectua o 

profilaxie primară, care prin implementarea cât mai oportună a unor mă- 
suri sociale, de educaţie, de reorganizare a modului de viață şi comporta- 
ment poate preveni sau cel putin tergiversa instalarea artrozei. Combate- 
rea sau tratarea factorilor care se consideră că ar accelera progresarea si 
agravarea evoluției osteoartrozei realizează o profilaxie secundară ce vi- 
zează stabilizarea sau cel puţin încetinirea evoluţiei bolii. Măsurile de 
preventie a bolii pot interveni doar la nivelul factorilor modificabili, pre- 
cum sunt cei alimentari, ai mediului ambiant şi de producere, habituali, 
de comportament, sociali etc. În acest context, atenția medicilor specia- 
lişti în sănătatea publică şi a medicilor de familie este axactă spre moni- 
torizarea calității apei potabile din sursele descentralizate, indicelui ma- 
sei corporale a pacienților (indicarea unor diete alimentare bogate în vi- 
tamine si săruri minerale), influența factorilor de mediu si de producere 
(reducerea eforturilor fizice cu evitarea stresului mecanic), propagarea 
unui mod de viață sănătos cu accentuarea elementelor de comportament 
benefice (efectuarea complexului de exerciții fizice pentru menţinerea 
funcției articulaţiilor) etc., ceea ce în consecință conduce la îmbunătăți- 
rea calității vieții persoanelor cu osteoartrozá. 


Măsurile de prevenfie a osteoartrozei 


Concepţia de bază a strategiei „Sănătate pentru toți” este ameliora- 
rea sănătății populației şi a mediului ambiant, care poate fi înfăptuită 
doar prin luarea de decizii la nivel de instituții responsabile. 

În vederea menținerii şi ameliorarii stării de sănătate a populației 
afectate de osteoartroză, îndeosebi în profilaxia acesteia, se recomandă 
implementarea unui complex de măsuri de prevenire, direcționat spre în- 
lăturarea factorilor declanşatori şi preîntâmpinarea apariției noilor cazuri 
de boală. Pentru realizarea complexului de măsuri de promovare a sănă- 
tatii şi de profilaxie a osteoartrozei printre populația rurală din Republica 
Moldova, este necesară conlucrarea reprezentanților mai multor domenii 
ale economiei naționale: 

1) Serviciului de Supraveghere de Stat a Sănătății Publice; 

2) Serviciului de Asistență Medicală Curativá; 

3) Administrației publice centrale şi locale; 

4) Reprezentanților altor ministere și departamente; 

5) Membrilor de familie, 


Activităţi ale Serviciului de Supraveghere de Stat a Sănătății 
Publice 

La acest nivel, sunt realizate activități guvernamentale în cadrul 
monitoringului socioigienic de colectare continuă, analiză, interpretare şi 
diseminare a informației referitoare la starea de sănătate a populației 
rurale şi calitatea mediului ambiant care o determină. Ţinând cont de 
situația nefavorabilă de alimentare cu apă potabilă a populaţiei rurale, la 
nivel statal trebuie luate decizii prompte în vederea dezvoltării rețelelor 
de apeducte ce ar asigura-o cu apă de calitate. De asemenea, este bineve- 
nită crearea rezervelor de apă potabilă şi asigurarea protecţiei acestora. 
În localitățile rurale, unde calitatea apei nu corespunde cerințelor igieni- 
ce, Guvernul în conlucrare cu administrația locală vor asigura populația 
cu apă potabilă îmbuteliată sau vor favoriza dezvoltarea rețelei de îmbu- 
teliere a apei potabile locale. Specialişti Centrelor de Sănătate Publicá 
efectuează supravegherea igienică şi epidemiologică de stat, preventivă 
şi curentă, a condiţiilor de mediu şi habitat. În baza datelor obținute, sunt 
identificate priorităţile, elaborate $1 implementate măsurile de profilaxie. 

Medicii CSP vor colabora permanent cu medicii de familie, cu 
administrația publică locală, cu populația. Prin înfăptuirea măsurilor ce 
țin de educația pentru sănătate a populaţiei, aceasta va fi familiarizată cu 
efectele negative provocate de parametrii necalitativi ai apei potabile, 
produselor alimentare, factorilor de mediu, de nerespectarea regimului 
de muncă şi odihnă. Prin urmare, populația va fi informată cu privire la 
metodele de înlăturare a acțiunii nocive a factorilor necalitativi. 

Activităţile principale efectuate de către medicii CSP în suprave- 
gherea igienică sunt: 

— supravegherea indicilor de sănătate a populaţiei rurale (morbi- 
ditatea, invaliditatea, indicii biochimici, dezvoltarea fizică); 

— supravegherea igienică preventivă a construcției surselor de apă 
descentralizate (fântâni, sonde arteziene): alegerea corectă a terenului 
pentru construcție, expertiza igienică a proiectului de construcție, a ma- 
terialelor folosite pentru construcție, supravegherea igienică a lucrărilor 
de construcție în corespundere cu cerințele normativelor în vigoare, par- 
ticiparea la receptionarea obiectivelor; 

— studierea şi descrierea condiţiilor de funcționare a obiectivelor 
acvatice individuale şi publice: descrierea şi evaluarea igienică a surselor 
de apă potabilă, paşaportizarea fântânilor, sondelor arteziene; 

— asigurarea populaţiei cu apă potabilă de calitate prin intermediul 
surselor subterane autorizate, sistemelor de apeducte locale, uzinelor de 
apă sau cu instalaţii de producţie industrială de capacitate redusă, uzine- 
lor de tratare a apei cu aplicarea tehnologiilor moderne (demineralizare, 
dedurizare, defierizare, defluorizare). Pentru îmbunătățirea calității apei, 
ca metodă temporară, poate fi utilizată metoda amestecării apei suprami- 
neralizate cu ape cu un conținut mic de săruri; 

~ evidențierea factorilor de risc: determinarea şi evaluarea compo- 
zitiei chimice (gradului de mineralizare) a apei potabile din sursele des- 
centralizate în conformitate cu Hotărârea cu privire la instituirea Siste- 
mului informaţional automatizat „Registrul de stat al apelor minerale na- 
turale, potabile şi băuturilor nealcoolice îmbuteliate” nr.934 din 
15.08.2007. (Anexa nr.2 la Hotărârea Guvernului. Norme sanitare pri- 
vind calitatea apei potabile. Monitorul Oficial al RM, 24.08.2007, nr. 
131-135/970), studierea si evaluarea alimentației populației și a factori- 
lor de mediu, examinarea şi evaluarea regimului de muncă şi odihnă; 

— proprietarii surselor individuale de apă, precum şi persoanele ca- 
re purced la construcţia noilor surse de apă subterană se vor obliga să 
efectueze investigaţiile calității apei potabile la momentul punerii în 
funcţiune a instalaţiei şi suplimentar la indicațiile specialiştilor în să- 
nătatea publică se vor obține autorizații de exploatare a surselor de apă; 

— asigurarea unui sistem complex pentru protejarea calității produ- 
selor alimentare, supravegherea igienică a circuitului acestora, în scopul 
aprovizionării populaţiei rurale cu cantitatea, calitatea şi varietatea pro- 
duselor alimentare necesare; 

— elaborarea măsurilor profilactice si familiarizarea populaţiei ru- 
rale cu factorii de risc: elaborarea prospectelor, colaborarea cu mass-me- 
dia, întruniri cu populația rurală; 

— elaborarea unui set de recomandări pentru activitățile medicului 
de familie. 

Activități ale Serviciului de asistenţă medicală curativă 

Activitățile de asistență medicală primară (medic de familie) sunt 
efectuate la nivelul centrelor medicilor de familie, unde se acordă atenţie 
sporită evidentierii stărilor premorbide, diagnosticului precoce şi trata- 
mentului stărilor morbide. Medicii de familie vor colabora cu medicii 
CSP în cadrul monitoringului socioigienic, vor elabora recomandări con- 
crete de îmbunătăţire a condițiilor igienice de mediu şi habituali, vizând 
următorii indicatori: 

e evidențierea şi evaluarea factorilor de risc ambientali; 

e evidențierea si evaluarea factorilor de risc din curte si din stradă; 
evaluarea locului amplasării sursei de apă, evaluarea posibilității poluării 
sursei de apă, evaluarea corectitudinii amplasării locuinței, WC-ului, 
luare a pânzei freatice (stocuri de băligar, ocol, compost); 

e obținerea caracteristicii fântânilor: tipul şi materialul de construc- 
tie a fântânii, prezența acoperişului şi a capacului, jgheabului de scur- 
gere, starea sanitară a terenului adiacent; 

ə activităţi intersectoriale între medicii de familie şi specialiştii 
CSP: realizarea unui schimb continuu de informații privind indicii stării 
de sănătate (morbiditatea, invaliditatea) şi calitatea factorilor de mediu 
(apă, produse alimentare), în conformitate cu rezultatele investigațiilor 
efectuate de CSP, elaborarea activităţilor şi deciziilor comune privind 
profilaxia osteoartrozei; 

e efectuarea chestionării populației rurale în vederea: acuzelor pri- 
vind starea de sănătate, simptomele caracteristice osteoartrozei, indicele 
masei corporale, indicii tensiunii arteriale, istoricul sănătăţii familiei, 
tabagismul, durata utilizării apei din surse descentralizate, cantitatea de 
apă utilizată zilnic, acțiunea factorilor de mediu, predilectiile alimentare, 
factorii nocivi de la locul de lucru; 

e confirmarea diagnosticului de osteoartroză la populația rurală: 
prin colectarea acuzelor, identificarea antecedentelor personale şi fami- 
liale, examenul obiectiv, inclusiv de laborator, efectuarea investigațiilor 
funcționale si radiologice, evaluarea severitätii bolii, elaborarea progra- 
mului de tratament, asigurarea cu medicamente compensate; 

• îndreptarea pentru un consult specializat la medicul reumatolog; 

e activități de promovare a sănătății și educația pentru sănătate: pre- 
venirea apariției osteoartrozei, diagnosticarea precoce a stărilor premor- 
bide în cadrul examenelor profilactice; 

— activități la nivel consultativ al CMF si specializat municipal sau 
republican: evidențierea semnelor clinice precoce în cazuri de îmbol- 
năvire, efectuarea investigațiilor de laborator şi instrumentale ale bol- 
navilor, confirmarea diagnosticului şi a severitátii bolii, elaborarea unui 
tratament individualizat în cazul acutizării bolii, modificarea tratamentu- 
lui în funcție de factorii cauzali, indicarea consultatiei specialiştilor de 
profil pentru evidenţierea şi tratamentul maladiilor asociate, prevenirea 

complicatiilor, familiarizarea personalului medical cu recomandările me- 
todice despre preventia maladiilor cronice; 

— activități la nivel de staționar raional/municipal şi republican 
specializat: examinarea clinică aprofundată a maladiilor acute şi cronice, 
tratarea complicatiilor lor cu utilizarea realizărilor medicinei contempo- 
rane, evaluarea şi efectuarea tratamentului concomitent al maladiilor 
asociate, tratamentul conform standardelor şi protocoalelor contempora- 
ne şi necesităților individuale, elaborarea planului de supraveghere a 
stării de sănătate în dinamică, propagarea respectării indicatiilor de pre- 
ventie tertiará, activități de promovare a sănătății şi educație pentru sănă- 
tate sub aspectul comportamentului bolnavului şi efectuarea calitativă a 
tratamentului, a recuperării în secții specializate și stațiuni balneare, ex- 
pertiza vitalitátii şi determinării gradului de invaliditate, elaborarea reco- 
mandărilor de activitate a asistenței medicale la diferite niveluri pentru 
populația cu maladie cronicizată, organizarea manifestărilor stiintifico- 
practice locale și naționale, 

Activități ale administraţiei publice centrale şi locale 

— activități ale administraţiei publice centrale: crearea bazei legis- 
lative armonizate cu cea europeană referitoare la ameliorarea condiţiilor 
de muncă şi de trai, fortificarea stării de sănătate a populaţiei rurale, ini- 
tierea si finanțarea programelor nationale de dezvoltare a sectorului ru- 
ral, asigurarea materială a populaţiei şi monitorizarea tuturor etapelor de 
construcție, exploatarea surselor de apă, asigurarea localităților rurale cu 
cadre medicale, instruirea şi perfecționarea cadrelor medicale de familie, 
cu orientarea spre activitatea profilactică pe parcursul a 50-60% din tim- 
pul de lucru, conlucrarea obligatorie a Ministerului Sănătății, Ministeru- 
lui Educaţiei, Ministerului Mediului, Ministerului Construcţiilor şi Ame- 
najării Teritoriului, Ministerului Agriculturii şi Industriei Alimentare, 
Ministerului Muncii, Protecţiei Sociale şi Familiei in problema promo- 
vării sănătății şi profilaxiei maladiilor în spațiul rural; 

— activități ale administraţiei publice locale: consolidarea partene- 
rilor pentru conlucrarea intersectorială în problema promovării sănătății 
şi profilaxiei osteoartrozei, inițierea programelor locale de dezvoltare a 
localităților rurale, de fortificare a stării de sănătate, fiecare unitate ad- 
ministrativă locală va elabora o politică şi strategie clară în privința pre- 
venirii osteoartrozei, coordonarea activităților persoanelor fizice şi juri- 
dice în realizarea măsurilor de asigurare a sănătății publice, asigurarea 

condiţiilor şi serviciilor sigure pentru protecţia calității apei potabile, sa- 
lubrizarea şi igienizarea teritoriului din preajma surselor de apă, 

Activităţi ale reprezentantilor altor ministere şi departamente 

Respectarea legislației sanitare în vigoare referitoare la protecția 
mediului ambiant, înfăptuirea hotărârilor factorilor de decizie ale Servi- 
ciului de Supraveghere de Stat a Sănătății Publice, informarea Serviciu- 
lui de Supraveghere de Stat a Sănătăţii Publice cu privire la situațiile ex- 
ceptionale ce periclitează sănătatea populației, crearea condiţiilor pentru 
desfășurarea măsurilor de preventie a maladiilor, asigurarea instruirii 
igienice a populației rurale pe tematica profilaxiei osteoartrozei. 

Activități ale membrilor de familie 

Excluderea factorilor de poluare a surselor de apă potabilă, utiliza- 
rea în alimentaţie a apei calitative, organizarea alimentaţiei echilibrate din 
punct de vedere cantitativ si calitativ, respectarea regimului rational de 
muncă şi odihnă, expunerea minimă la factorii de mediu nefavorabili, 
respectarea prescriptiei medicului pentru tratamentul profilactic şi al acu- 
tizării maladiei. 

Activitatea serviciului curativ 

Osteoartroza, fiind o boală degenerativá ce se instalează în faza a 
treia a vieţii, are premise de preventie, criterii de diagnostic, instrucțiuni 
de tratament şi metode de reabilitare. Preventia osteoartrozei se va înce- 
pe la etapa asistenței medicale primare, de asemenea, de către medicii de 
familie, fizioterapeuti gi alti participanți la îngrijirea acestor pacienți — 
membri ai echipei multidisciplinare. Diagnosticarea osteoartrozei poate 
fi realizată în diferite perioade de viață a populaţiei, în cazul adresării 
pacienților la asistența medicală, în cadrul examenelor medicale preven- 
tive şi periodice ale persoanelor încadrate în câmpul muncii. 

Medicul de familie poate stabili diagnosticul de osteoartroză ținând 
cont de următoarele aspecte: vârsta persoanei, indicii antropometrici, 
mediul de trai, caracterul şi obiceiurile alimentare, respectarea regimului 
alimentar, consumul în scop potabil al apei calitative, de asemenea fac- 
torilor de mediu, la locul de lucru — a factorilor profesionali, influența 
factorilor extrinseci şi intrinseci. Ulterior, va face examinările necesare. 
In cazul unor probleme nesolutionate, pacientul este consultat de medi- 
cul reumatolog, care, pe lângă datele anamnestice ale persoanei, va co- 
lecta informaţia referitoare la maladie utilizând anumite instrumente, 
tehnici și teste specifice bolii, ce presupun investigații clinice şi de labo- 
rator necesare. Diagnosticul stabilit va respecta criteriile Althman, 1991. 

Profilaxia osteoartrozei se efectuează în complex, luând în consi- 
derare toți factorii implicați în procesul etiopatogenetic al bolii (exogeni, 
endogeni etc.). În scopul efectuării măsurilor profilactice şi curative, este 
importantă cunoaşterea de asemenea a tuturor factorilor de risc ce contri- 
buie la apariția şi evoluția maladiei. 

Referitor la factorii generali, importanță deosebită au recomandările 
generale: 

* modul de viaţă sănătos (comportament igienic corect, organizarea 
regimului de viață, combaterea deprinderilor dăunătoare şi a sedentaris- 
mului, menţinerea şi fortificarea stării de sănătate); 

e alimentaţia rațională şi echilibrată (prevenirea obezității, reduce- 
rea produselor alimentare sărate şi condimentate, folosirea în alimentație 
a fructelor si legumelor proaspete); 

e organizarea activităţii zilnice, reducerea stresului psihic şi meca- 
nic, evitarea acțiunii factorilor nefavorabil: de mediu şi profesionali; 

* combaterea infecțiilor, evitarea traumatismelor, asanarea focare- 
lor, tratarea bolilor asociate. 

Concomitent cu factorii de risc cunoscuţi, au fost decelati noi fac- 
tori care ar putea favoriza instalarea osteoartrozei. Astfel, a fost eviden- 
tiatá o morbiditate crescută prin această boală în cazul utilizării de către 
populaţie a apei potabile cu un nivel înalt al durității totale şi gradului de 
mineralizare, caracteristică surselor de apă descentralizate (fântâni, iz- 
voare, sonde arteziene). 

În osteoartroza precoce se recomandă: 

1. Regimul alimentar al pacienților va include multe fructe și legu- 
me proaspete, produse bogate în calciu (lapte si produse acidolactice, 
brânză de vaci, brânzeturi, iaurturi etc.), vitamine şi micro- şi macroele- 
mente, pentru a menține IMC (indicele masei corporale) şi a preveni 
osteoporoza. 

2. Utilizarea apei potabile calitative (nivelul durității totale şi a gra- 
dului de mineralizare în limitele valorilor normate), regimul de potabili- 
tate va fi cel recomandat fiziologic (1,5-3 litri zilnic). 

3. Tratamentul nemedicamentos al pacienţilor diagnosticati cu os- 
teoartroză are drept obiective: 

— instruirea pacientului (a familiei); 

— înlăturarea cauzelor ce provoacă instalarea bolii; 

— suportul comunității (contact telefonic cu medicul); 

— diminuarea durerii; 

— menținerea mobilității articulare; 

— antrenarea musculaturii; 

— prevenirea sau reducerea sinovitei; 

— stoparea progresiei bolii; 

— reducerea incapacității funcționale articulare; 

— terapie ocupationalä; 

— menținerea calității vieții. 

Tratamentul medicamentos precoce este alcătuit din doua faze: 

« faza I: tratamentul de gimnastică medicală în condiţii casnice 
(anexa 1) şi kinetoterapia (sub supravegherea medicului specialist), pro- 
cedurile de fizioterapie (ultrasunet şi electroterapie), exerciții aerobice, 
training de forță izometric şi izotonic de 2-3 ori în săptămână, odihnă si 
repaus, tratament balneosanatorial anual, măsuri de suport ortopedic cu 
orteze, cârje şi bastoane (anexa 2), asistență la mers prin utilizarea cârje- 
lor, bastonului sau alte suporturi, încălțăminte ortopedică, menținerea 
masei corporale (IMC< 25 kg/m’). 

= fazaa l-a: tratamentul medicamentos prin remedii cu efect sim- 
ptomatic: medicatia cu aminocetofen, remedii antiinflamatoare nesteroi- 
diene, preferabil peroral: diclofenac, 100 mg/zi, în 2 prize; inhibitori se- 
lectivi ai COX-2 — movalis, 7,5 sau 15 mg; local unguent de diclofenac, 
voltaren, feloran, fenalgel, fastumgel, f 1 cm la 10 cm?. Tratamentul lo- 
cal antiinflamator include administrarea de metilprednisolon, kenalog, 
hydrocortisone periarticular şi intraarticular. 

Scopul principal al terapiei osteoartrozei este menținerea sau reve- 
nirea la structura normală a cartilajului prin activarea sintezei glucozoa- 
minoglicanilor normali şi colagenului de tip 11 de către condrocite, inhi- 
barea catabolismului şi majorarea rezistenței condrocitelor la acțiunea 
proteazelor şi citokinelor proinflamatorii. 

Concluzionăm că obiectivul central în managementul osteoartrozei 
este prevenirea degenerării cartilajului articular, diminuarea durerii şi 
îmbunătăţirea funcţiei articulației. Aici sunt indicate preparatele cu im- 
pact patogenetic ce frânează evoluția bolii. În această grupă se include 
glucozoaminosulfatul (Dona) şi chondroitinsulfatul (Structum). Ca prepa- 
rate pentru administrare localá — intraarticular sunt recomandate Hyal- 
gan şi HyalOne, înregistrate in RM, câte 20 mg si 60 mg, respectiv. Efi- 
cacitatea tratamentului se determină peste 2-3 săptămâni, durata lui este 
de 3-6 luni. Se indicá lavajul articular cu administrarea ulterioará a 

glucocorticosteroizilor şi condroprotectoarelor. O importanță deosebită 
au hormonii sexuali — estrogenii. 

Un impact negativ asupra dezvoltării osteoartrozei precoce are os- 
teoporoza, fapt ce impune profilaxia ei, din motiv că ambele boli se in- 
duc mutual. 

Recomandări pentru pacienții care suferă de gonartroză: 

* efectuarea programelor de kinetoprofilaxie pentru prevenirea go- 
nartrozei; 

e menținerea masei corporale constante; 

e folosirea încălțămintei comode (este recomandată incáltámintea 
cu toc jos); 

• programul de gimnastică medicală elaborat de un specialist tre- 
buie efectuat în sala de kinetoterapie; 

e pacienții sunt sfätuifi sa evite mersul prelungit cu bastonul de 
sprijin; 

e evitarea expunerii articulației genunchiului la traumatisme directe 
sau indirecte. 

Managementul pacientului trebuie să fie individualizat, centrat pe 
pacient și acordat minuțios în timpul discuţiei cu pacientul. Initial, se vor 
aplica măsurile profilactice, iar strategia terapeutică va fi ajustată pe 
măsura schimbărilor condiţiilor. În elaborarea şi implementarea măsuri- 
lor profilactice a osteoartrozei trebuie să fie implicați o echipă multidis- 
ciplinară, compusă din specialişti ai Serviciului Sănătății Publice, medi- 
cinei curative, organelor de Stat și administrare publică locală, mass-me- 
dia. 

ANEXA 1 


Complexul exercitiilor fizice destinate bolnavilor cu 
gonartrozá si osteocondrozá 


picior, Repetati de 10-15 ori, 


Exercitiul I. Culcati-vá pe 
spate, cu picioarele intinse, 
relaxate. Indoiti piciorul in 
genunchi pänä la maximum. 
Mentineti pozitia picioru- 
lui. Intindeti piciorul. Re- 
luați exerciţiul cu celălalt 


Exercitiul 2. Culcati-vá pe 
spate, cu picioarele întinse, 
relaxate. Indoiti piciorul în 
şold şi cu ajutorul mâinilor 
apropiati-l de corp (nu dez- 
Прі spatele de la podea). 
Mentineti poziţia piciorului. 


Intindeti piciorul. Reluati exercițiul cu celălalt picior. Repetati de 10-15 ori. 


Exercitiul 3, Culcati-vá pe 
spate, cu piciorul drept îndoit 
în articulația genunchiului. 
Cu ajutorul mâinilor ridica- 
ti piciorul îndoit de pe po- 
dea. Strángeti-1 la piept, 
mentinändu-l în această po- 


zitie câteva secunde. Reluati exercițiul cu celălalt picior. Repetati de 10 ori. 

Exercitiul 4. 

Culcati-vá pe spate. Ridi- 
cati piciorul întins la o înăl- 
time de 20-30 cm si fixati-l 
în această poziție câteva se- 
cunde, apoi lăsaţi-l jos. Re- 
luați exerciţiul cu celălalt 
picior. Repetati de 10 ori. 


Exercitiul 5. Asezati-vä pe o masă sau 
pe un scaun înalt. Stati drept. Legánati 
moderat picioarele. Acest exercițiu tre- 
buie repetat cât mai des. 


Exercitiul 6, Asezati-va pe o masă sau 
pe un scaun înalt, Ridicati piciorul şi 
fixati-1 3 secunde în poziție paralelă cu 
podeaua. Talpa trebuie să formeze un 
unghi drept cu gamba. Schimbati picio- 
rul. În timpul efectuării acestui exercițiu 
trebuie să simtiti o încordare a muschi- 
lor şoldului şi gambei. 


Exercifiul 7. Stând în picioare pe po- 
dea, rezemati-vá cu fesele de marginea 
mesei. Genunchii sunt putin indoiti si 
desfácuti, iar vârfurile degetelor picioa- 
relor — in părți. Fără să indoiti spatele, 
aplecati-vá înainte, apoi reveniti la po- 
zitia inițială. 


Complexul exerciţiilor fizice destinate bolnavilor cu coxartroză 


<— 
Exercitiul 1. Culcati-vä pe spate. Índoiti ambele picioare in genun- 
chi la maximum, cu tălpile lipite de podea. Depártati genunchii în părți, 


apoi reveniti la poziția inițială. Stráduiti-vá sá máriti treptat amplitudinea 
mișcărilor. Repetati de 10-15 ori. 


Exercitiul 2. 

Exercitiul  „foarfecele”. 
Culcati-vá pe spate, cu 
picioarele drepte. Ridicati 
un picior si miscati-l 
dintr-o parte în alta cu 
amplitudinea maxim po- 
sibilă. Sträduifi-vä sá nu 
indoiti genunchiul. Re- 

luați exercițiul cu celălalt picior. Repetati de 10 ori. 

Exercitiul 3, Culcati-vá pe 
spate. Ridicati un picior întins 
cât mai sus, apoi reveniti la 
poziția inițială. Repetati de 
10 ori, apoi schimbaţi picio- 
rul, 


Exercitiul 4. Aşezaţi-vă pe un scaun. Incercafi să ajungeţi cu mã- 
inile degetele picioarelor, înclinând corpul înainte. Reveniti la poziția 


inițială. Repetati de 10 ori. 

